LECTORI. 413 



fontes rerum adduximus, ac universum intellectus 

 processum et derivationes sub oculos posuimus. 

 Quare quicunque eo animo sunt, ut aut argumentis 

 nitantur, aut paucis exemplis cedant, aut authorita- 

 tibus impediantur, aut opus hoc nostrum evolvere et 

 introspicere propter aut animi aut temporis angus- 

 tias non possint ; cum illis nos profecto de hac re 

 nee serio colloqui possumus. Satis fuerit si illud 

 Philocratis de Demosthene dictum hue transferimus: 

 &quot; Atque nolite mirari, Athenienses, si mihi cum 

 Demosthene non conveniat. Ille enim aquam, ego 

 vinum bibo.&quot; Jlli enim certe liquorem bibunt cru- 

 dum, ex intellectu vel sponte manantem, vel indus- 

 tria quadam haustum. Nos autem liquorem paramus 

 et propinamus ex infinitis uvis confectum, iisque 

 maturis et tempestivis, et per racemos decerptis et 

 collectis, et subinde torculari pressis, et rursus in 

 vase se separantibus, et clarificatis. Ne enim hoc 

 Deus siverit, ut phantasiae nostrag somnium pro 

 exemplari mundi edamus ; sed potius benigne faveat, 

 ut apocalypsin et visionem vestigiorum et viarum 

 Creatoris in natura et creaturis conscribamus. 



